
 MySQL бази данни
==================


Можете да манипулирате **базите данни** на Вашия хостинг акаунт като използвате секцията **MySQL бази данни** в Контролния панел. За да влезете в MySQL секцията, натиснете MySQL иконата на главната страница на Контролния панел.

**• Как да създадем база данни**  
  
![Създай нова база данни](https://hostingassets.com/faq/3973.png "Създай нова база данни")  
  
Напишете името на новата база данни в полето **Име на базата****и натиснете** бутона **Създай****. Страницата ще се обнови и новата** база данни ще се появи в списъка с бази данни.

Името на базата данни може да съдържа само латински букви, числа и долни черти. Например: *forumdatabase, forum\_database*, *wordpress\_db1* и т.н.

След като създадете Вашата база данни, системата автоматично ще разреши привилегии за главния MySQL потребител. Главният MySQL потребител е същият като този на Контролния панел. Неговата първоначална парола е същата като първоначалната парола на Контролния панел. В случай, че желаете да смените MySQL паролата, можете да използвате опцията **Промяна на паролата за MySQL потребителите******,** намираща се в долния край на**таба **MySQL потребители** в MySQL секцията**.****•** **Изтриване на **база данни****

За да изтриете база данни, използвайте бутона **Изтрий**, съответстващ на базата данни.**•** **MySQL потребители**

**a. Създаване на допълнителни MySQL потребители**Можете да създадете допълнителни MySQL потребители и да им позволите известни привилегии за достъп до Вашите бази данни. За да създадете MySQL потребител, следвайте следните стъпки:

1. Отворете таба **MySQL потребители**.
2. Изберете базата данни от селектора **Име на базата**.
3. Въведете потребителско име в полето **MySQL потребител**.
4. Въведете парола в полето **Парола**.

Под полето **Парола** ще забележите индикатор за надеждност на паролата. Индикаторът се променя в реално време, докато въвеждате паролата. Има пет отделни нива на надежност: **Много ниска**, **Ниска**, **Средна**, **Висока**, **Отлична**. Заедно с индикатора за надежност се показва и подсказка с информация и съвети.  
 **![Добави MySQL потребител](https://hostingassets.com/faq/3974.png "Добави MySQL потребител")**

**Важно:** Бутонът **Добави**ще остане неактивен (в сиво), ако надежността на паролата е на нива **Много ниска** или **Ниска**. За да можете да запазите дадена парола, то тя трябва да е с ниво на надежност **Средна**, **Висока**, или **Отлична**. Можете да разгледате следната статия за съвети при избор на надеждна парола:

Документация » Сигурност » [Избор на парола](https://www.icdsoft.com/bg/kb/view/izbor_na_parola "Избор на парола")

Може да използвате и автоматичния генератор на пароли:  


Документация » Контролен панел » [Автоматичен генератор на пароли](https://www.icdsoft.com/bg/kb/view/avtomatichen_generator_na_paroli "Автоматичен генератор на пароли")**След като въведете парола с индикация над **Средна**, въведете същата парола и в полето **Потвърди паролата**.**5. **Изберете желаните привилегии от менюто Привилегии. По подразбиране са маркирани всички привилегии. Ако не желаете някакви по-специални настройки, можете да ги оставите в този вид.**6. **Натиснете бутона **Добави**.**

По подразбиране всички създадени потребители имат достъп до базите данни само локално (например от скрипт инсталиран на сървъра). Ако Ви е необходим достъп до базата данни чрез апликации инсталирани на Вашия компютър като NaviCat, MySQL Front, MySQL Control Center, Query Browser, и т.н., е нужно да разрешите външни връзки за съответния MySQL потребител и база данни.

**б. Асоцииране на MySQL потребител с база данни**За да асоциирате съществуващ MySQL потребител с някоя от Вашите данни, така че той да има достъп до нея, отворете таба **MySQL потребители**, изберете базата данни, потребителя и съответните привилегии и натиснете бутона **Асоциирай**.  
 **в. Смяна на парола за MySQL потребител** **За да смените паролата наопределен** MySQL потребител, използвайте менюто **Промяна на паролата за MySQL потребител** в долния край на таба **MySQL потребители**. Формулярът за смяна на паролата на MySQL потребител също включва индикатор за надежност на паролата, като тя може да бъде сменена само ако измерената надежност е **Средна**, **Висока**, или **Отлична**.

**![Промяна на паролата](https://hostingassets.com/faq/3972.png "Промяна на паролата")  
  
г. Изтриване на MySQL потребител**За да изтриете MySQL потребител, натиснете бутона **Изтрий**, съответстващ на MySQL потребителя.

**Отдалечен достъп към базата данни**

За да позволите отдалечен достъп, кликнете на линка Включи, съответстващ на MySQL потребителя и базата данни, за която искате да разрешите външни връзки. След като вече сте разрешили отдалечен достъп, ще можете да се свържете с базата данни от отдалечено място. Подробности относно MySQL хоста и порта са на разположение в горната част на MySQL секцията.**•** **Използване на phpMyAdmin**Програмата phpMyAdmin е уеб базирана апликация, която осигурява лесен начин за манипулиране на бази данни. Можете да изпълнявате почти всякакви задачи, свързани с бази данни: създаване на таблици, импорт/експорт на данни, стартиране на MySQL заявки и т.н. Можете да влезете в програмата, използвайки иконката phpMyAdmin на главната страница на Вашия Контролен панел, или връзката phpMyAdmin в секцията MySQL бази данни.

